अग्रवाल समाज का तीन दिनी परिचय सम्मेलन 4 से
इंदौर| अग्रवाल समाज का तीन दिनी युवक-युवती परिचय सम्मेलन 4 मार्च से गांधी हॉल में होगा। इसके लिए 1285 प्रविष्टियां मिल चुकी हैं। इनमें 90 फीसदी उच्चशिक्षित प्रत्याशी हैं। सम्मेलन में 200 प्रविष्टियां ऑनलाइन भी आई हैं। आयोजन मिश्रीलाल गोयल की स्मृति में होगा, जो पूरी तरह नि:शुल्क है। सम्मेलन में राजस्थान, गुजरात, महाराष्ट्र, दिल्ली, हरियाणा, पंजाब, कर्नाटक आदि प्रदेशों के अलावा विदेशों से भी प्रविष्टियां आई हैं। 110 युवकों की प्रविष्टियां ऐसी हैं जिनके पैकेज 15 लाख से ज्यादा हैं। सम्मेलन के लिए 22 समितियों का गठन किया है। इसके लिए एक परिचय पुस्तिका का भी प्रकाशन होगा। कार्यक्रम में मेगा स्क्रीन लगाई जाएगी।
awa_Deva hin_Deva